פהיטה

פהיטה (בספרדית: Fajita, פחיטה, פהיטה היא ההגייה האנגלית) הוא מאכל במטבח הטקס-מקס הכולל רצועות בשר צלויות המוגשות עם פלפלים ובצל קצוצים, ואשר גם מוגש בדרך כלל על טורטיית קמח או תירס. בדרך כלל סוג הבשר בו נעשה שימוש במאכל הוא בשר עוף או בשר בקר. לרוב נהוג לטגן את הבצל והפלפל יחד עם הבשר. לעיתים רבות הפהיטה מוגשת יחד עם חסה קצוצה, שמנת חמוצה, גואקמולה, רוטב סלסה, פיקו דה גאיו, גבינה מגוררת, שעועית ועגבניות קצוצות.

בניגוד לבוריטו שכבר מוגש עם המילוי, במסעדות נהוג לרוב להגיש את הפהיטה על מגש או מחבת מתכת, כאשר הבשר, הטורטיות וכל יתר המרכיבים מוגשים בנפרד והלקוח בוחר מה בדיוק לשים בתוך הטורטייה.

קישורים חיצוניים 

טקס-מקס
המטבח המקסיקני